**Կենան Կոդրո** (բոս․՝ Kenan Kodro*,* օգոստոսի 19, 1993(1993-08-19), Սան Սեբաստիան, Բասկերի երկիր, Իսպանիա), բոսնիացի ֆուտբոլիստ, իսպանական «Աթլետիկ Բիլբաո» ակումբի և Բոսնիա և Հերցեգովինայի ազգային հավաքականի հարձակվող։ Բոսնիացի հայտնի ֆուտբոլիստ և մարզիչ Մեհո Կոդրոյի որդին է։

Կենսագրություն
--------------

Կենան Կոդրոն ծնվել է 1993 թվականի օգոստոսի 19-ին Իսպանիայի Սան Սեբաստիան քաղաքում։ Պրոֆեսիոնալ կարիերան սկսել է 2011 թվականին «Ռեալ Սոսիեդադ Բ» թիմում, որտեղ հանդես է եկել իր հոր ղեկավարությամբ։ 2012 թվականի ձմռանը նա վեց ամսով վարձավճարով տեղափոխվել է Տերսերայի «Լագուն Օնակ» ակումբ։

2014 թվականի հուլիսի 12-ին նա պայմանագիր է կնքել «Օսասունա» ակումբի հետ, որը խաղում էր Սեգունդայում։ 2015/2016 մրցաշրջանը «Օսասունան» առաջնությունն ավարտել է 6-րդ տեղում և փլեյ-օֆի միջոցով իրավունք է ստացել խաղալու Լա Լիգայում։ Ֆուտբոլիստի նորամուտը Պրիմերայում կայացել է 2016 թվականի օգոստոսի 19-ին «Մալագայի» դեմ առաջին տուրի խաղում։

2017 թվականի ամռանը Կոդրոն չորս տարվա պայմանագիր է կնքել գերմանական «Մայնց 05»-ի հետ։ Գերմանիայում նա խաղային քիչ պրակտիկա է ստացել՝ վեց ամսվա ընթացքում անցկացնելով ընդամենը 8 հանդիպում, որոնցում հիմնականում դուրս է եկել փոխարինման։ 2018 թվականի փետրվարին նա մինչև մրցաշրջանի ավարտը վարձավճարով տրվել է շվեյցարական «Գրասհոպերին»։ Այնտեղ կես մրցաշրջանում Կենանը 14 խաղում խփել է 7 գոլ։

2018 թվականի հուլիսին Կոդրոն տեղափոխվել է դանիական «Կոպենհագեն», որի հետ կնքել է չորս տարվա պայմանագիր։ Վեց ամսվա ընթացքում նա Դանիայի առաջնությունում անցկացրել է 8 հանդիպում, դարձել 1 գոլի հեղինակ։ Կենանը ևս հինգ գոլ է խփել Եվրոպայի լիգայի որակավորման փուլում, այդ թվում՝ հեթ-տրիկի հեղինակ է դարձել իսլանդական «Ստյառնանի» հետ խաղում։

2019 թվականի հունվարի 31-ին Կոդրոն վերադարձել է իսպանական Պրիմերա՝ 3,5 տարվա պայմանագիր կնքելով Բիլբաոյի «Աթլետիկի» հետ։ 2020/21 մրցաշրջանում ակումբի կազմում դարձել է Իսպանիայի Սուպերգավաթի հաղթող։

2021 թվականի հունվարին վեց ամսով վարձավճարով տեղափոխվել է իսպանական մեկ այլ ակումբ՝ «Ռեալ Վալյադոլիդ»։ Վարձավճարի ավարտից հետո, 2021 թվականի հունիսի 30-ին, վերադառնալու է Բիլբաոյի «Աթլետիկ»։

### Կարիերա ազգային հավաքականում

Բոսնիա և Հերցեգովինայի ազգային հավաքականում իր նորամուտը Կենան Կոդրոն նշել է 2017 թվականի մարտի 28-ին Ալբանիայի ազգային ընտրանու դեմ ընկերական խաղում։ Նույն տարվա սեպտեմբերի 3-ին, Աշխարհի 2018 թվականի առաջնության ընտրական մրցաշարի Ջիբրալթարի հավաքականի դեմ խաղի 65-րդ րոպեին, նա խփել է իր առաջին գոլը ազգային թիմի կազմում։ Հավաքականի կազմում անցկացրել է 9 խաղ և դարձել 2 գոլի հեղինակ։

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  FBref.com(բազմ․)
3. 1 2  As (իսպ.) — Madrid: Grupo Prisa, 1967. — ISSN 1888-6671
4. 1 2 3 4  Strack-Zimmermann, Benjamin. «Kenan Kodro». *www.national-football-teams.com* (անգլերեն). Վերցված է 2021 թ․ մայիսի 26-ին.
5. ↑  «Málaga vs. Osasuna - 19 August 2016 - Soccerway». *int.soccerway.com*. Վերցված է 2021 թ․ մայիսի 26-ին.
6. ↑  Нападающий Кенан Кодро перешел из «Осасуны» в «Майнц» — Новости пользователей — Футбол — Sports.ru
7. ↑  «GC VERPFLICHTET KODRO» (գերմաներեն). Grasshopper Club Zürich. 2018 թ․ փետրվարի 14. Վերցված է 2019 թ․ հունվարի 29-ին.
8. ↑  «F.C. Copenhagen sign Kenan Kodro» (անգլերեն). F.C. København. 2018 թ․ հուլիսի 3. Վերցված է 2019 թ․ հունվարի 29-ին.
9. ↑  «Hat-trick hero Kodro: This doesn't happen normally!» (անգլերեն). F.C. København. 2018 թ․ օգոստոսի 4. Վերցված է 2019 թ․ փետրվարի 2-ին.
10. ↑  Posada, Gorka. (2019 թ․ հունվարի 31). «Kenan Kodro, la sorpresa del Athletic» (իսպաներեն). Goal.com. Վերցված է 2019 թ․ փետրվարի 2-ին.
11. 1 2 3  «Kenan Kodro - Player profile 20/21». *www.transfermarkt.com* (անգլերեն). Վերցված է 2021 թ․ մայիսի 26-ին.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Ֆոտո, վիդեո և աուդիո | Ինստագրամ |
|  |
| Թեմատիկ կայքեր | AS.com · BDFA · BDFutbol · eu-football.info (խաղացող) · FootballDatabase.eu · Futbolme · L’Équipe · lapreferente.com · National Football Teams.com · Soccerbase (խաղացող) · Soccerway · playmarkerstats.com (խաղացող) · Transfermarkt (խաղացող) · worldfootball.net (խաղացող) · ՈւԵՖԱ |

 |